OpenLLM-France/wikimedia huggingface dataset:
# Antonio Soler (musikagilea)

Antonio Soler Ramos (Olot, 1729ko abenduak 3-San Lorenzo de El Escorial, 1783ko abenduak 20) konposatzaile eta klabizenbalo jotzaile espainiar bat izan zen, XVIII. mendeko teklaturako musikaren espainiar eskolako ordezkaria eta Espainian Domenico Scarlattik sartutako musika korrontearen jarraitzailea.

## Bizitza

6 urte zituenean Montserrateko Eskolanian sartu zen, non musika eta organoko bere ikasketak hasi zituen, Fernando Sorrek egingo zuen bezala. Monje bezala sartu zen San Jeronimoko ordena erlijiosoan, eta apaiz bezala ordenatua izan zen 1752an, honegatik "Aita Soler" bezala ezagutzen delarik. Kapera maisu izan zen Lleidako katedralean, eta, beranduago, San Lorenzo de El Escorial monasterioko organo-jotzaile eta koro zuzendari kargua okupatu zuen, non bere Jeronimoen elkartearen kide izatera pasa zen. Hemen lehen organojole bezala irakatsi eta jotzen zuen, eta ofizioentzako musika sortzen zuen. Bere ikasleen artean Karlos III.a Espainiakoaren semea zen Gabriel Borboikoa Espainiako infantea zen. Infantea oso ikasle gaia zen; izan ere Solerrek idatzitako klabearentzako sonatak Gabrielentzat propio idatziak izan ziren.
El Escorialen ikasi zuen José de Nebra eta Domenico Scarlattirekin. Azken hau, garai hartan, espainiar gorteko konposatzailea zen, eta nabarmen eragin zuen Solerren lanean. Antzekotasun esanguratsuak topa daitezke bi konposatzaileen sonatetan. Biek erabili zituzten jauzi zabalak, esku gurutzaketa errepikatuak eta tertzera edo sextazko eskala igaroerak. Hala ere, estilo aldetik ezberdintasunak daude, Solerrek "Albertiren baxua" gogoko izatea adibidez, Scarlattik oso gutxitan erabili zuena. Era berean, honek acciaccatura deritzona erabiltzen zuen, Solerrek erabiltzen ez zuena.
Espainiar klabearen maisurik ospetsuenatzat hartzen da, eta bere izaera nabarmenak modu indartsuan domeinatzen du XVIII. mendeko espainiar musikan.

## Bere lana

400 lau baino gehixeagoren egiletza ematen zaio, honako hauek aipa daitezkeelarik:
* Klabearentzako 200 sonata baino gehiago (gehienak piano-jotzaile estatubatuarra zen Frederick Marvin]]ek aurkitu eta argitaratuak).
* 5 boskote hari laukote eta organoarentzat
* Sei kontzertu bi organorentzat
* 6 kontzertu bi biolin, biola eta klabearentzat
* 9 Meza
* 25 ereserki erlijioso
* 5 Requiem
* 60 Salmo
* 13 Magnificat
* 21 lan hil zerbitzurako
* 5 motete
* 12 Benedicamus
* 132 gabon kanta
Teoriko bezala "Modulazioaren giltza eta musikaren antigoaltasunak" izeneko armoniari buruzko tratatu bat idatzi zuen. Oso ezaguna da bere Fandangoa, espainiar dantza erritmikoaren aire bat.

## Kanpo estekak

* Datuak: Q314799
* Multimedia: Antonio Soler / Q314799
# Angela Merici

Angela Merici (Desenzano del Garda, 1474ko martxoaren 21a - Brescia, 1540ko urtarrilaren 27a) italiar erlijioso bat izan zen, Urtsulatarren ordenaren sortzaileetako bat, nesken heziketari erabat emandako lehen kongregazioa. Eliza katolikoak Santu izendatu zuen.

## Kanpo estekak

* Datuak: Q236216
* Multimedia: Angela Merici / Q236216
# Angela Pagano

Angela Pagano (Napoli, 1937ko apirilaren 1a – ibidem, 2024ko uztailaren 6a) italiar aktore eta abeslaria izan zen.

## Bizitza

Guglielmo Paganoren alaba eta Marina Pagano abeslariaren ahizpa, Angela Pagano Napoliko Stella auzoan jaio zen 1937an. Haren aita mandolina-jotzaile ona zen, eta Angela zortzi urterekin hasi zen gurasoek sortutako hirukotean abesten. Geroago eskularru-denda batean lan egin zuen. 1959an aktore gisa egin zuen debuta La fortuna con l'effe maiuscola filmean. Bizitzan zehar telebistan, zineman eta antzerkian aritu zen. 2002an Flaiano saria jaso zuen antzerki aktore gisa. 2024ko uztailaren 6an hil zen, 87 urte zituela.

## Filmografia
### Zinema

| Urtea | Izenburua | Pertsonaia | Oharrak |
| 1959 | La Fortuna Con L'effe Maiuscola | Assunta | |
| 1959 | Sogno di una notte di mezza sbornia | Assunta | |
| 1963 | Adultero lui, adultera lei | Abruzzoko zerbitzaria | |
| 1968 | Vacanze sulla Costa Smeralda | | |
| 1969 | Il seme dell'uomo | | |
| 1973 | La signora è stata violentata | | |
| 1973 | Società a responsabilità molto limitata | | |
| 1975 | Amore vuol dir gelosia | Milena Vukotic | Ahotsa |
| 1985 | Un complicato intrigo di donne, vicoli e delitti | Ángela Molina | Ahotsa |
| 2001 | Luna rossa | Mariella | |
| 2004 | Peperoni ripieni e pesci in faccia | Assunta | |
| 2007 | Il nascondiglio | Liuba | |
| 2009 | Fortapàsc | Locusto | |
| 2013 | Neve | Santini andrea | |
| 2015 | Bagnoli Jungle | | |
| 2017 | Napoli velata | | |
| 2019 | Ram | | Film laburra |
| 2021 | Come un gatto in tangenziale - Ritorno a Coccia di Morto | ahizpa Forchetta | |
| | La casa di Ninetta | Ninetta | |

### Telebista

| Urtea | Izenburua | Pertsonaia | Oharrak |
| 1962 | Ditegli sempre di si | | Telefilma |
| 1962 | Filumena Marturano | | Telefilma |
| 1962 | Napoli milionaria! | Assunta | Telefilma |
| 1964 | A Coperchia è caduta una stella | Rosina | Telefilma |
| 1969 | I ragazzi di padre Tobia | Serena Tassi | Atal batean |
| 1972 | Il malato immaginario | Angelica | Telefilma |
| 1972 | Le metamorfosi di un suonatore ambulante | Marilena | Telefilma |
| 1976 | Dov'è Anna? | tabernako emakumea | Atal batean |
| 1986 | Naso di cane | | 3 ataletan |
| 2006 | Assunta Spina | Carmela | |
| 2009 | Mannaggia alla miseria! | izeba Rosinella | Telefilma |
| 2022 | DOC - Nelle tue mani | Maria Rosaria | Atal batean |

## Diskografia

* 1973: Jesce sole
* 1975: Io vi racconterò
* 1985: La vita mia

## Erreferentziak

* 1 2 3 (Italieraz) Baffi, Giulio. «Morta Angela Pagano, lutto nel mondo dello spettacolo» La Repubblica 2024-07-06 (Noiz kontsultatua: 2024-07-09).
* 1 2 3 (Italieraz) «Addio Angela Pagano, l'attrice napoletana aveva 87 anni» Tg24 2024-07-06 (Noiz kontsultatua: 2024-07-09).
* 1 2 3 (Ingelesez) «Angela Pagano (1937-2024)» IMDb (Noiz kontsultatua: 2024-07-09).
* ↑ (Italieraz) «Premio Flaiano di teatro» Premi Flaiano (Noiz kontsultatua: 2024-07-09).

## Kanpo estekak

* Datuak: Q3616775
* Multimedia: Angela Pagano / Q3616775
# Angela Lansbury

Angela Brigid Lansbury (Londres, 1925eko urriaren 16a - Los Angeles, 2022ko urriaren 11) ingeles aktore eta abeslaria izan zen. Ibilbide luzeko eta eskarmentu handiko antzezlea izan zen, Oscar Sarietarako 3 aldiz izendatua izan zena eta Emmy Sarietarako 15 aldiz. Era berean, 6 Urrezko Globo irabazi zituen eta 5 Tony Sari, gainera Julie Harris aktorearekin batera Broadway antzokiko sari gehien irabazi dituen aktorea da.
Euskal Herrian, nagusiki, Murder, She Wrote telesaileko protagonista izateagatik da ospetsua.

## Kanpo estekak

* Angela Lansbury aktorearen IMDBko fitxa irakurgai (Ingelesez)
* Datuak: Q206856
* Multimedia: Angela Lansbury / Q206856
# Angela Melillo

Agnela Melillo (Erroma, Italia, 1967ko ekainaren 20a) zinema eta antzerki aktorea da.

## Bizitza

Erroman 1967an jaioa, dantzari hasi zuen bere ibilbidea. Gero filmetako, antzerkiko eta telebistako aktore aritu da.
2006tik 2013ra, Ezio Bastianellekin ezkondu zen, eta harekin alaba bat izan zuen, Mia.

## Lan nagusiak
### Zinema

| Urtea | Filma | Pertsonaia |
| 2009 | Impotenti esistenziali | Ahizpa Angela |
| 2016 | Al posto tuo | Ahizpa Alba |

## TV

* La casa delle beffe, 2000. Telebistako minisaila. Canale 5.
* La palestra, 2003. Telebistako filma. Canale 5. Rola: Valentina.
* Il maresciallo Rocca 5, 2005. Telesaila, 2 kapitulu. Rai 1. Rola: Elena Neccini.
* Sottocasa, 2006. Telesaila. Rai 1. Tiziana Palme.
* Don Matteo 2006. Telesaila, kapitulu bat. Rai 1. Marina.
* La figlia di Elisa - Ritorno a Rivombrosa, 2007. Telebistako minisaila, 8 atal. Canale 5. Princesa Luisa di Carignano.

## Erreferentziak

* ↑ (Italieraz) Scomparsi dalla TV: che fine ha fatto Angela Melillo?
* ↑ (Italieraz) «Angela Melillo: dopo 7 anni d'amore è finito il mio matrimonio.»

## Kanpo estekak

* (Italieraz) Webgune ofiziala
* «Angela Melillo», IMDb.
* Datuak: Q3616767
* Multimedia: Angela Melillo / Q3616767
# Angela Kang

Angela Kang (1976ko martxoaren 23a) telebista-idazle estatubatuarra, AMCren The Walking Dead beldurrezko telesaileko azken hiru denboraldietarako showrunner gisa jardun duelako da ezaguna.

## Kanpo estekak

* Angela Kang erabiltzailearen profila, Twitter zerbitzuan
* Datuak: Q4762472
* Multimedia: Angela Kang / Q4762472
# Arrain urdin

Arrain urdinak gantza %5-ean baino gehiago (arrain zuriak ez bezala) duen arrain-mota da.
Arrain urdinak dira, adibidez, atuna, sardina,antxoa, sardinzar, izokina, aingira, txitxarro arrunta etab.
Arrain urdinetan bereziki nabarmentzen dira gantz-azido oleiko, linoleiko (funtsezkoa, organismoak ezin baitu sintetizatu eta, beraz, elikaduraren bitartez baino ez baitu lortzen) eta omega-3 izenekoa.
Beraz, arrain urdina jatea bereziki gomendatzen da gaur egun, bere nutrizio-propietateengatik eta, batez ere, gaixotasun kardio-baskularrak edo tronbosia jasateko arriskua duten pertsonentzat.

## Kanpo estekak

* Datuak: Q1409242
# Arrain urlehortar

Arrain urlehortarrak uretik at luzaroan egoteko gai diren arrainak dira. Hamaika arrain generok ezaugarri hau dute. Taxonomiaren ikuspegitik urrun daudenez, eboluzio independente jasan dutela uste dute, eboluzio konbergente deritzon prozesu batean. Lurretik ibiltzeko hainbat teknika erabiltzen dute: alboko uhindura, tripode moduko ibilaldia edo saltoka.
Eboluzionatu ez diren arrainek birika moduko organoak dituzte, dipnoiek adibidez. Hauek egungo tetrapodoen arbasoak izan ziren. Eboluzionaturiko espezieek, berriz, igeri-maskuriak dituzte flotagarritasuna kontrolatzeko. Birika antzeko organoak ez dituztenek, eboluzionaturiko arrain urlehortarrek beste metodo erabiltzen dituzte, adibidez azalean zakatzak izatea. Era berean, begiak ere aldatu dituzte airearen argitasunen arazoak ez izateko.

## Arrain urlehortarren zerrenda

* Dipnoiak, sei espezie.
* Alticus arnoldorum eta beste blenido.
* Clinocottus analis eskorpenidoak 24 orduz irauten du uretik at.
* Oxudercinae subfamiliako gobidoak.
* Aingira batzuk, tartean ibai-aingira edo amerikar anguilla rostrata.
* Channidae familiako kideak.
* Clariidae familiako kide batzuk, tartean Channallabes apus.
* Anabantoidei subordenako kide batzuk.

## Erreferentziak

* ↑ Steven F. Perry et al.:. (2001). «Which came first, the lung or the breath?» Comparative Biochemistry and Physiology Part A: Molecular & Integrative Physiology 129 (1): 37–47..
* ↑ J. Davenport, M. D. J. Sayer:. (1986). «Ammonia and urea excretion in the amphibious teleost Blennius pholis (L.) in sea-water and in air» Comparative Biochemistry and Physiology Part A: Physiology 84 (1): 189–194..
* ↑ D. J. Ellerby, I. L. Y. Spierts, J. D. Altringham. (2001). «Fast muscle function in the European eel (Anguilla anguilla L.) during aquatic and terrestrial locomotion» Journal of Experimental Biology 204 (13): 2231–2238..
* ↑ BBC News. African fish leaps for land bugs. .

## Kanpo estekak

* Datuak: Q4748197
# Arrain budin

Arrain budina, edo zehazkiago legatz budina batez ere legatzarekin egiten delako, arrain zuriarekin egiten den budina da, hotza ala beroa zerbitzatzen dena. Plater honetan oinarrituta Arzak donostiar sukaldariak krabarroka budina bururatu zuen 1971an.
Hala ere, egun ia arrain edo legatz budin gehienak Arzaken krabarroka budina bezala prestatzen dira, hau da, ogirik gabe eta, esne-gainarekin eta tomate saltsarekin.
Munduan ere badira beste arrain budin mota batzuk, adibidez Norvegiako fiskepudding.

## Ezaugarriak

Krabarroka budinak ez bezala, plater honek ogia darama, baina esne-gainik ez.
Legatz budinaren errezeta Maria Mesteyer bilbotarraren sukaldaritza liburuan agertzen zen 1933an jada ("La Cocina Completa", Madril, 1933).

## Erreferentziak

* ↑ Territorio gastronomico 2016
* ↑ Una receta de pastel de pescado con estrella Michelin, Lídia Penelo, La Vanguardia (2018-19-11)
* ↑ Errezeta Pagotxa webgunean.
# Arrain saltsa

Arrain saltsa, ongailu likidoa da, gatzez estaliriko arrain edo krilla bi urtetaraino fermentatzen utzi ostean eratzen dena.

## Erreferentziak

* ↑ (Ingelesez) Abe, Kenji; Suzuki, Kenji; Hashimoto, Kanehisa. (1979). «[No title found»] NIPPON SUISAN GAKKAISHI 45 (8): 1013–1017. doi:10.2331/suisan.45.1013. ISSN 1349-998X. (Noiz kontsultatua: 2022-05-02).
* ↑ McGee, Harold. (1988). On food and cooking : the science and lore of the kitchen. (1st Collier Books ed. argitaraldia) Collier Books ISBN 0-02-034621-2. PMC 18135328. (Noiz kontsultatua: 2022-05-02).

## Ikus, gainera

* Garum

## Kanpo estekak

* Datuak: Q545985
* Multimedia: Fish sauce / Q545985
# Austriako Gerra Zibila

Austriako Gerra Zibila edo Otsaileko Altxamendua (alemanez: Österreichischer Bürgerkrieg) 1934an otsailaren 12tik 14 arte Austrian eman ziren gatazka odoltsuak izan ziren.Osailaren 12an sozialisten eta faxisten arteko borrokak hasi ziren.

## Gertaerak

Militante ezkertiarrek jasaten zuten etengabeko jazarpenak medio, Austriako militante sozialistak (Republikanischer Schutzbund) eta komunistak (Kommunistische Partei Österreichs) gobernu faxistaren aurka matxinatu ziren Linz hirian, gatazka herrialde osora zabalduz, batez ere Viena, Graz, Bruck an der Mur, Wiener Neustadt eta Steyr hirietara zein industria handia zuten lekuetara. Engelbert Dollfussen gobernuak Heimwehr erakunde paramilitar faxista baliatuz langile auzoak bonbardatu zituen eta milaka atxilotu, torturatu, exekutatu eta erbesteratu eragin zituzten.
Gertakizunen azken eragilea otsailaren 12an, Emil Fey Barne Ministroak (eta Heimwehreko buruzagi nabarmena) agindutako erregistro eta atxiloketen seriearen aurka erakunde sozialistak agertzea izan zen. Egun berean, Gobernuak Alderdi Sozialista eta bere erakunde guztiak debekatu zituen, eta horrek amaiera eman zien bi aldeen arteko negoziazio politikoei. Ondorengo gertaerek hirurehun inguru hildako (ez dakigu zehazki zenbat biktima izan ziren liskarretan) eta zortziehun zauritu baino gehiago eragin zituzten.

## Ondorioak

Gertaera horiek herrialdearen bilakaera autoritarioa eta sistema parlamentario demokratikoaren behin betiko abolizioa markatu zuten. Engelbert Dollfussen eta bere aldekoen garaipenak oposizioko kide sozialista eta komunista ugari atxilotzea eragin zuen, 1.500 pertsona atxilotuz. Aurrerago, atxilotuetako batzuei heriotza-zigorra ezarri eta fusilatu egin zituzten. Errepresioak politikari ospetsu asko erbestera joatea eragin zuen, hala nola Otto Bauer buruzagi sozialdemokrata, eta Julius Deutsch. Urte horretan bertan, Dollfussek diktadura bat ezarri zuen, gerora "Austrofaxismo" gisa ezagutuko zen eta Fronte Patriotikoa nagusi izango zuen printzipioetan oinarritua, austriar sistema demokratikoaren amaiera markatuz.

## Bibliografia

* Edmondson, Clifton Earl (1978). The Heimwehr and Austrian politics, 1918-1936. University of Georgia Press. 352 or. ISBN 9780820304373.
* Kitchen, Martin (1980). The coming of Austrian fascism. Croom Helm. 299 or. ISBN 9780709901334.
* Low, Alfred D. (1976). «On the Eve of the February 1934 Uprising of the Austrian Socialist Workers». Austrian History Yearbook 12 (1): 282-284.
* Miller, James William (1992). «Agrarian Politics in Interwar Austria». Working Papers 42: 26.
* Zuber, Frederick R. (1975). The watch on the Brenner : a study of Italian involvement in Austrian foreign and domestic affairs : 1928-1938 (pdf) (Tesia). Rice University. OCLC 18458416.

## Erreferentziak

* ↑ https://www.argia.eus/efemerideen-kanala/austriako-guda-zibila-gisa-ere-ezagutzen-den-sozialisten-eta-faxisten-arteko-borrokak-hasi-ziren
* ↑ Barbara Jelavich (1989). Modern Austria: Empire & Republic 1815–1986, 202. or.

## Ikus, gainera

* Engelbert Dollfuss
* Anschluss

## Kanpo estekak

* Datuak: Q306123
* Multimedia: Austrian Civil War / Q306123
# Austriako Matematika Elkartea

Austriako Matematika Elkartea (alemanez: Österreichische Mathematische Gesellschaft) Austriako matematika elkarte nazionala eta Europako Matematika Elkarteko kidea da.

## Historia

Elkartea 1903an sortu zuten Ludwig Boltzmann-ek, Gustav von Escherich-ek eta Emil Müller-ek Vienako Matematika Elkartea izenarekin (alemanez: Mathematische Gesellschaft in Wien).
Bigarren Mundu Gerraren ondoren, 1946ko maiatzean berrekin zion bere operazioei eta 1946ko abuztuaren 10ean formalki berriro ezarri zuen Rudolf Inzingerrek. 1948ko udazkenean izena aldatu zuen Austriako Matematika Elkartera.

## Argitalpenak

"Nazioarteko Matematika Berriak" argitaratzen du (alemanez: Internationale Mathematische Nachrichten) urtean hiru ale dituena (ez da nahastu behar Mathematische Nachrichtenekin, loturarik gabeko matematikako aldizkariarekin). 1947an atera zen lehenengo aldiz. Halaber, Monatshefte für Mathematik matematika aldizkaria argitaratzen du Springer-Verlag- ekin lankidetzan.

## Sariak

Urtero sari nagusia ematen dio (alemanez: Förderungspreis) etorkizun handiko matematikari gazte bati. Sari txikiagoak ere ematen ditu matematikako tesi, diploma eta batxilergoko tesi onenarengatik.

## Erreferentziak

* 1 2 3 4 5 «Austrian Mathematical Society» MacTutor History of Mathematics Archive (University of St Andrews).
* 1 2 3 4 5 Kaltenbacher. «A Presentation of the Austrian Mathematical Society» Newsletter of the European Mathematical Society 114.

## Kanpo estekak

* Webgune ofiziala
* Datuak: Q303786
# Austriako Ondorengotza Gerra

Austriako Ondorengotza Gerra 1740-1748 urteetan Europako estatu guztietara hedatu zen gerra izan zen, Habsburgo etxearen ondoregotza eskubideak zirela-eta.

## Historia

Karlos VI.a Austriako enperadorea hil zenean, Europako estatu ahaltsu batzuek ez zuten inperioa haren alaba Maria Teresaren eskuetan geratzea onartu, eta berehala hasi ziren tirabirak. Frederiko II.a Prusiako erregeak eman zuen lehen urratsa eta Silesia hartu zuen 1740an. Frantzia, Espainia, Bavaria eta Saxonia Prusiaren alde jarri ziren eta Karlos Alberto Bavariakoa izendatu zuten Austriako enperadore, Karlos VII.a deituraz.
Britainia Handia eta Herbehereak Austriaren alde agertu ziren. Frantsesek eta bavariarrek Austria Garaia eta Bohemia hartu zituzten. Prusiak, bere aldetik, bakea izenpetu zuen Austriarekin, ordainean Silesia hartuta (Breslau, 1742; Dresden, 1745). Bavariak atzera egin zuen 1743an eta Frantzia bakarrik geratu zen Ingalaterraren aurrean. Frantzia Herbehereez jabetu zen (1747-1748), baina Akisgrango Hitzarmenak (1748) gauzak lehen bezala utzi zituen eta Maria Teresaren erregetza onartu behar izan zuen Frantziak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-03-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q32929
* Multimedia: War of the Austrian Succession / Q32929
# Austriako artxidukerria

Austriako artxidukerria (alemanez: Erzherzogtum Österreich) Germaniako Erromatar Inperio Santuaren printzerri nagusia izan zen, eta baita Habsburgotar monarkiaren nukleoa ere. Habsburgo leinuak 1282an bereganatu zuen Vienako tronua eta 1453an Frederiko III.a Germaniako Erromatar Inperio Santukoak, austriar buruzagia zela, bere buruari artxiduke izendatu zion.
1415 eta 1806 artean artxidukea, normalean, Germaniako Erromatar Inperio Santuko enperadorea ere izan zen (izan ere, familiatik kanpo Karlos VIII.a Bavariakoak baino ez zuen lortu).

## Erreferentziak

* ↑ (Alemanez) Heimann, Heinz-Dieter. (2010). Die Habsburger. Dynastie und Kaiserreiche. , 38–45 or. ISBN 3-406-44754-6..

## Kanpo estekak

* Datuak: Q699964
# Austriako Banku Nazionala

Austriako Banku Nazionala (alemanez: Oesterreichische Nationalbank edo OeNB) Austriako Errepublikako banku zentrala da eta beraz, Banku Zentralen Europako Sistemaren (BZES), Eurogunearen eta Eurosistemaren zati da. Erakunde honek erabakiak hartzen laguntzen du herrialdeko politika ekonomiko eta monetarioari eta euroari dagozkien gaietan.
Egoitza nagusia Vienan du, Otto-Wagner-Platz 3 helbidedun eraikinean.

## Historia

Austriako Banku Zentrala Frantzisko I.aren, Austriako lehen enperadorearen, aginduz sortu zen 1816an.

## Kanpo loturak

* (Alemanez) (Ingelesez) Austriako Banku Nazionalaren webgune ofiziala
# Austriako Estatu Federala

Austriako Estatu Federala (Ständestaat, hizkera arruntean) 1934tik 1938ra Austriako lurraldean ezarritako antolakuntza politikoa izan zen.
# Austriako Liburutegi Nazionala

Austriako Liburutegi Nazionala (alemanez Österreichische Nationalbibliothek eta ÖNB) Austriako Viena hiriburuan dagoen liburutegi nazionala da. Bertan, denera ia 8 milioi agiri gordetzen dira.
1920an Austriar-Hungariar Inperioa desegin ondoren bere gaur egungo izena jaso zuen, eraikina berez XVIII. mendean eraiki zen.

## Kanpo estekak

* Datuak: Q304037
* Multimedia: Austrian National Library / Q304037
# Anievas

Anievas Kantabriako udalerria da. 2005ean 388 biztanle zituen eta 21,5 km²-ko azalera du.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 661 | 722 | 705 | 622 | 716 | 663 | 634 | 603 | 499 | 477 | 381 | 366 |

## Ikus, gainera

* Kantabriako udalerrien zerrenda

## Kanpo estekak

* (Gaztelaniaz) Anievasko Udalaren webgunea
* Datuak: Q1443879
* Multimedia: Anievas / Q1443879
# Aniche kantonamendua

Aniche kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 26 udalerri ditu eta Aniche da bere hiriburua.

## Kanpo estekak

* Datuak: Q19595209
# Aniela Rodriguez

Aniela Rodríguez Zapata (Chihuahua, 1992ko urtarrilaren 3a) mexikar narratzailea eta poeta da. Ipuinaren Comala Gazte Sari Nazionala (2016) jaso zuen, El problema de los tres cuerpos lanagatik, baita Chihuahua saria ere, El confeccionador de deseos (2014) ipuinagatik.
Ametsen eta errealitatearen inguruan joan-etorrian dabiltzan pertsonaiak ditu ezaugarri bere lanak, lehen pertsona testuingurutik kanpo aldatuz. Bere lanak garrantzia hartu du Espainiako eta Italiako merkatuan.

## Ibilbidea

Espainiako Letretan lizentziatua da Chihuahuako Unibertsitatean, eta Letra Modernoetako irakaslea Unibertsitate Iberoamerikarrean. FONCAren Gazte Sortzaileak ipuin-arloan programaren (2014/2015) eta Chihuahuaren Garapen Artistikorako Estimuluen programaren (2016) onuraduna. Guadalajarako Nazioarteko Liburu Azokan hautatu zuten, Al Ruedo! Ocho talentos mexicanos 2019ko edizioan parte hartzeko, idazle mexikar gailenen lana sustatzen duen programan. Círculo de Poesía, La Hora de Arena eta Tierra Adentron parte hartu du. Bere lana Letren Antologia, dramaturgia, gidoi zinematografikoa eta hizkuntza indigenen artean dago.
2021ean, Granta aldizkariak gaztelaniazko 25 idazle gazte onenen artean aukeratu zuen.

## Sariak eta aintzatespenak

* 2021ean, Granta aldizkari literario eta editorialak onartu zuen.
* Ipuinaren Comala Gazte Sari Nazionala, 2016 El problema de los tres cuerpo lanari (FETA, 2016).
* Literaturako Chihuahua saria, 2013, El confeccionador de deseos lanari (Ficticia, 2015).

## Lanak

* Insurgencia (ICM, 2014)
* El confeccionador de deseos (Ficticia, 2015)
* El problema de los tres cuerpos (FETA, 2016) -

### Lankidetzak

* Lados B: Narrativa de alto riesgo (Mauricio Bares, Tierra Adentro, 2016)
* 22 voces, vol. 2 (David Miklos, Malaletra, 2017).

## Erreferentziak

* ↑ Premio Nacional de Cuento Joven - Ocho Talentos Mexicanos de la FIL Guadalajara. .
* ↑ «‘Granta’ consagra la literatura del español diverso» El País 7 de abril de 2021.
* ↑ ««Los mejores narradores jóvenes en español 2»» Granta 2021-03-26.
* ↑ Guedea, Héctor. (2016-07-25). «Premio Nacional de Cuento Joven Comala 2016 ya tiene ganadora» Secretaría de Cultura.
* ↑ Cultura, Dirección General de Comunicación Social, Secretaría de. «Sala de prensa - Cultura en los estados - Secretaría de Cultura» www.cultura.gob.mx.
* ↑ «Aniela Rodríguez y El confeccionador de deseos» Letras Libres.
* ↑ Lázaro, Esther. Una nueva voz de la literatura mexicana | La Huella Digital. .

## Kanpo estekak

* Datuak: Q106303616
# Anicuns

Anicuns Brasilgo udalerri bat da, Goiás estatuan kokatua. 18.503 biztanle ditu 979,23 km²ko eremuan.

## Ikus, gainera

* Goiás

## Kanpo estekak

* Datuak: Q22067260
* Multimedia: Anicuns / Q22067260
# Anif jauregia

Anif jauregia edo Anif ur-jauregia, alemanez: Schloss Anif, Austriako Salzburgo hirian dagoen jauregi bat da. Hiriaren hegoaldeko muturreko mugan dago.
* Datuak: Q874856
* Multimedia: Schloss Anif / Q874856